kardosdrur/scandi-wiki huggingface dataset:
Darchula District

Darchula District (el. Darchaula) er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Darchula er et bjerg-distrikt, som ligger i Mahakali Zone i Far-Western Development Region.

Darchula areal er 2.322 km² og der boede ved folketællingen 2001 i alt 121.996 og i 2007 136.270 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i.

Darchula District er endvidere opdelt i udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities).

Darchula District er udviklingsmæssigt – gennem anvendelse af FN og UNDP's Human Development Index – kategoriseret som nr. 52 ud af Nepals 75 distrikter.

Se også 
 Oversigt over alle 75 distrikter i Nepal

Eksterne henvisninger 
 Kort over Darchaula District 
 Darchaula District sundhedsprofil – fra FN-Nepal (på engelsk) 

Distrikter i Nepal
Cleveland Browns

Cleveland Browns er et professionelt amerikansk fodboldhold der spiller i AFC North-divisionen i NFL. Holdet har hjemme i Cleveland, Ohio, og spiller deres hjemmekampe på Cleveland Browns Stadium. Klubben blev grundlagt i 1946, og blev i 1950 optaget i NFL, da deres tidligere liga AAFC stoppede. Klubben vandt NFL-mesterskabet 4 gange (1950, 1954, 1955, 1964), men har aldrig været i Super Bowl.

Browns til Baltimore 
Efter 1995-sæsonen flyttede hele organisationen til Baltimore, Maryland, og blev til Baltimore Ravens, mens man ventede på at der blev bygget et nyt stadion i Cleveland. Ironisk nok flyttede Browns til Baltimore, en by der selv havde mistet sit NFL-hold Baltimore Colts til Indianapolis i 1983. Cleveland Browns kom derfor først tilbage i NFL i 1999, men med helt nye spillere og trænere. Holdet har siden genåbningen i 1999, været et af de dårligste i NFL og holdet har kun været i slutspillet een gang – i sæsonen 2002.

Tidligere spillere 
Følgende spillere er optaget i Pro Football Hall of Fame (Årstal for optagelse i parentes).
 Otto Graham (1965)
 Jim Brown (1971) 
 Lou Groza (1974)
 Paul Warfield (1983)
 Ozzie Newsome (1999)

Andre kendte spillere
 Clay Matthews
 Bernie Kosar

Eksterne henvisninger 

 

Hold i NFL
Sport i Ohio
Etableret i 1946
Browns
Johan Cornelius Krieger

Johan Cornelius Krieger er navnet på flere personer:

 Johan Cornelius Krieger (arkitekt) (1683-1755) – dansk kgl. bygmester
 Johan Cornelius Krieger (1725-1797) (1725-1797) – dansk søofficer
 Johan Cornelius Krieger (1756-1824) (1756-1824) – dansk søofficer
 Johan Cornelius Krieger (1818-1894) (1818-1894) – dansk officer
 Johan Cornelius Krieger (1917-1984) (1917-1984) – dansk officer og brigadechef

Lignende navne:
 Johan Wilhelm Cornelius Krieger (1788-1857) – dansk søofficer
 Johannes Krieger (1773-1818) – dansk søofficer
Bajhang District

Bajhang District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Bajhang er et bjerg-distrikt, som ligger i Seti Zone i Far-Western Development Region.

Bajhang areal er 3422 km² og der boede ved folketællingen 2001 i alt 167026 og i 2007 186568 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i.

Bajhang District er endvidere opdelt i 47 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities).

Bajhang District er udviklingsmæssigt – gennem anvendelse af FN og UNDP's Human Development Index – kategoriseret som nr. 72 ud af Nepals 75 distrikter.

Se også 
 Oversigt over alle 75 distrikter i Nepal

Eksterne henvisninger 
 Kort over Bajhang District
 Bajhang District sundhedsprofil – fra FN-Nepal (på engelsk)

Distrikter i Nepal
Tennessee Titans

Tennessee Titans er et professionelt amerikansk fodboldhold, der spiller i AFC South-divisionen i NFL. Holdet har hjemme i Nashville, Tennessee, og spiller sine hjemmekampe på LP Field. Klubben blev grundlagt i 1960 som AFL-hold under navnet Houston Oilers, og flyttede først til Tennessee i 1997. Fra 1997 til 1999 var holdets navn Tennessee Oilers, men herefter blev det ændret til Titans. I sin tid i AFL-ligaen vandt holdet mesterskabet to gange, 1960 og 1961. Som NFL-hold vandt holdet AFC-mesterskabet i 1999, men tabte 23-16 til Saint Louis Rams i Super Bowl.

Eksterne henvisninger 

 

Hold i NFL
Titans
Etableret i 1960
Nashville
Bajura District

Bajura District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Bajura er et bjerg-distrikt, som ligger i Seti Zone i Far-Western Development Region.

Bajura areal er 2.188 km² og der boede ved folketællingen 2001 i alt 100.626 og i 2007 112.399 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i.

Bajura District er endvidere opdelt i 27 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities).

Bajura District er udviklingsmæssigt – gennem anvendelse af FN og UNDP's Human Development Index – kategoriseret som nr. 74 ud af Nepals 75 distrikter.

Se også 
 Oversigt over alle 75 distrikter i Nepal

Eksterne henvisninger 
 Kort over Bajura District
 Bajura District sundhedsprofil – fra FN-Nepal (på engelsk)

Distrikter i Nepal
Humla District

Humla District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Humla er et bjerg-distrikt, som ligger i Karnali Zone i Mid-Western Development Region.

Humla areal er 5.655 km² og der boede ved folketællingen 2001 i alt 40.595 og i 2007 45.345 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i.

Humla District er endvidere opdelt i 27 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities).

Humla District er udviklingsmæssigt – gennem anvendelse af FN og UNDP's Human Development Index – kategoriseret som nr. 68 ud af Nepals 75 distrikter.

Se også 
 Oversigt over alle 75 distrikter i Nepal

Eksterne links 
 Kort over Humla District
 Humla District sundhedsprofil – fra FN-Nepal (på engelsk)

Distrikter i Nepal
Johan Cornelius Krieger (arkitekt)

Johan Cornelius Krieger (1683 – 1755) var en dansk bygmester og arkitekt.

J.C. Krieger blev i 1711 gartner ved orangerihuset i Rosenborg og i 1721 tillige ved samme slots lyst- og køkkenhave, en stilling, han beklædte til 1749. Han havde med flid lagt sig efter arkitekturen, blev tidlig for kongelig regning benyttet som bygmester og blev i 1722 kongelig bygningsinspektør og i 1725 overlandbygmester.

Ved opførelsen af Fredensborg, som i 1720-21 byggedes af Marcantonio Pelli, førte Krieger, efter generalbygmester Ernst, overtilsynet; han anlagde slottets have og park og byggede Fredensborg Slotskirke (1725) samt Marskalshusene og andre "dependensbygninger". Han byggede også hertil Fredensborg Store Kro i 1723.

I 1723 havde han opført en pavillon ved (det gamle) Amalienborg, I 1724 foretog han en delvis ombygning af Vallø og var samtidig virksom på Københavns Slot, Odense Slot, Frydenlund og andre steder. I 1725 genopbyggede han Knippelsbro, og i 1728 ledede han de vidtløftige udbedringsarbejder på Kronborg og anlagde samme år en agatslibemølle ved Arresø.
 
I 1737 opførte han det nye orangeri ved Rosenborg. I sine sidste leveår byggede han det nuværende Moltkes Palæ på hjørnet af Bredgade og Dronningens Tværgade. Trods denne sin betydelige virksomhed fordunkledes og fortrængtes han dog længe før sin død af Thurah og Eigtved og sank efterhånden i dyb glemsel.
 
I 1749 var han blevet justitsråd. Han døde i København 21. september 1755. Han havde den 8. marts 1712 ægtet Anna Matthisen (1692-1760), datter af klokker Søren Matthisen (død 1740) og Maren Nielsdatter Banner (død 1719); ved hende blev han stamfader til den vidt udbredte Kriegerske slægt (se Johan Cornelius Krieger 2.).

I 1729 udgav Krieger "Berechnungen u. Desseins auf 3 differente, grundgemauerte Gebäude" osv., efter hvilke han og kong Frederik IV mente, at de ved byens brand 1728 ødelagte bygninger passende kunne genopføres.

Kilder

Fodnoter

Eksterne henvisninger 
 
 

Barokarkitekter
Arkitekter fra Danmark
Kongelige bygningsinspektører
Landskabsarkitekter fra Danmark
Hofbygmestre fra Danmark
Hofgartnere fra Danmark
Johan Cornelius
Danskere i 1600-tallet
Danskere i 1700-tallet
Artikler fra 1. udgave af Dansk biografisk leksikon
Sheema Kalbasi

Sheema Kalbasi (persisk: شیما کلباسی, født 20. november 1972 i Teheran, Iran) er menneskerettighedsaktivist, prisbelønnet lyriker og litterær oversætter.

Hun er direktør for Dialogue of Nations through Poetry in Translation, direktør for Poetry of Iranian Women Project, lyrikredaktør for The Muse Apprentice Guild og meddirektør for Other Voices International. Hun har udgivet digtsamlingerne “Echoes in Exile” (på engelsk) og Sangsar (Stening) (på persisk). Kalbasis arbejde er publiceret i adskillige tidsskrifter og antologier og er blevet oversat til mange sprog. Hun har bl.a. oversat digte af den danske lyriker Jens Fink-Jensen til engelsk og persisk.

Sheema Kalbasi er en af de få litterater, som udbreder såvel lyrikere med iransk baggrund som internationale lyrikere til et engelsktalende publikum. Hun har desuden skabt den særlige “horizontal and vertical”-digtform. Kalbasis arbejde er kendetegnet ved hendes passionerede forsvar for etniske og religiøse mindretals rettigheder. Hun har arbejdet for FN og Center for Non Afghan Refugees i Pakistan samt i Danmark, hvor hun var bosat i 10 år. Hun bor i dag med sin mand og datter i USA.

Bogudgivelser 
 Seven Valleys of Love, tosproget antologi af kvindelige digtere fra middelalderens Persien til nutidens Iran (Phoenix Rising Arts Publishing, 2008) 
 Echoes in Exile, digtsamling (Phoenix Rising Arts Publishing, 2006)
 Sangsar (Stoning), digtsamling (Sinbad Publishing, 2005)

Eksterne links 
 The Other Voices International Project 
 Litterær blog
 Iranian Times

Digtere fra USA
Menneskerettighedsaktivister fra Iran
Digtere fra Iran
Sachertorte

Sachertorte er en chokoladekage skabt af Franz Sacher i 1832 til Klemens Wenzel von Metternich i Wien i Østrig. Det er en af de mest berømte kulinariske specialiteter fra Wien.

Indhold 
Kagen består af to tykke lag ikke for sød chokoladedej med et tyndt lag abrikosmarmelade imellem og med mørk chokoladeglasur med chokoladekrymmel oven på og på siderne. Den serveres med flødeskum uden sukker, da kagen er for tør til at blive spist alene.

Varemærket for Sachertorten blev registreret til Hotel Sacher, som blev bygget i 1876 af Franz Sachers søn. Indtil 1965 var Hotel Sacher involveret i en lang juridisk kamp mod Demel, der havde produceret "den originale Sachertorte". Hvor Demel havde opskriften fra vides ikke med sikkerhed. I dag sælger Demel kagen som "Demels Sachertorte", og med den forskel at abrikosmarmeladen ligger lige under glasuren.

Eksterne henvisninger 

 The Original Sacher-Torte Website

Referencer 

Desserter
Kager
Mad fra Østrig
Der Angriff

Der Angriff nazistisk var en nazistisk propagandaavis grundlagt af Joseph Goebbels i 1927. Den blev udgivet af NSDAP og havde Goebbels som redaktør. 

Først udkom avisen en gang ugentlig, senere to gange ugentlig og fra november 1940  dagligt. Avisen gik ind i 1945.

Avisen beskæftigede sig hovedsagelig med parti-propaganda, antisemitisme og
agitation mod Weimarrepublikken. 
Oplaget var i 1927 ca. 2.000, 1936 146.000 og i 1944 306.000 eksemplarer.

Nazi-Tyskland
Joseph Goebbels
Hotel Sacher

Hotel Sacher er et af de mest berømte hoteller i Wien og ligger tæt på Wiener Staatsoper. 

Hotel Sacher blev grundlagt af Eduard Sacher i år 1876, men blev overtaget af familien Gürtler i 1930'erne. 

Hotel Sacher er blandt andet berømt for sin Sachertorte, selv med tvivlen om hvorvidt opskriften virkelig tilhørte Eduard Sachers far, Franz Sacher. Franz serverede den første gang i 1832 for fyrst Metternich.

Salget af tærten og andre genstande står for en tredjedel af hotellets omsætning på circa 40 millioner Euro.

I år 2005 blev en overbygning på hotellet bygget i forbindelse med en totalrenovering, hvilket gav yderligere 45 hotelværelser.

Ekstern henvisning 

 Hotel Sachers hjemmeside

Bygninger, konstruktioner og anlæg i Wien
Etableret i 1876
Europæiske Luftfartssikkerhedsagentur

Det Europæiske Luftfartssikkerhedsagentur  (EASA), en EU-organisation, oprettet den 28. september 2003, er et fælles organ som opretholder og kontrollerer civil-flysikkerhed i EU-landene. Med Regulation (EU) 2018/1139 blev dronerne også lagt under EASA.

Hver land har en lokal aflægger - i DK er det Trafik-, Bygge- og Boligstyrelsen (TBST) som kan lave nationale bestemmelser/bekendtgørelser.

EASA har beføjelser til at give luftfartsselskaber driftsforbud i EU.

Indenfor droneområdet er Regulation (EU) 2019/945 (CE-mærkning) og 2019/947 (regler og procedurer) grundlaget for U-space (EU'sk for UTM).

Organisationen har hovedsæde i Køln, Tyskland.

Ekstern henvisning 
 EASA hjemmeside 

Luftfartsorganisationer
Luftfartssikkerhedsagentur
Internationale organisationer
Etableret i 2003
Julius Meinl

Julius Meinl AG er et ledende fabrikant og detailforhandler af kaffe, gourmetmad og andre levnedsmidler, baseret i Wien. Foretagendet har fået sit navn efter Julius Meinl-familien og især grundlæggerne Julius Meinl I og Julius Meinl II.

Julius Meinl III overdrog kontrollen over gruppen til sin søn i 1987.

Detaildelen af gruppen undtaget det højprofilerede flagskib i midten af Wien blev solgt til Rewe af Julius Meinl V i 1998/1999.

Ekstern henvisning 

 Julius Meinl hjemmeside

Fødevarevirksomheder fra Østrig
Kaffevirksomheder
CISV International

CISV International, tidligere Children's International Summer Villages, er en ikke-statslig organisation med tilknytning til UNESCO, hvis formål er at uddanne og inspirere mennesker til at skabe en fredeligere og mere retfærdig verden. Organisationen er oprettet i 1951 af Dr. Doris Twitchell Allen. 

CISV er en fredsuddannende NGO, der sigter mod, at deltagere lærer at arbejde for en fredeligere verden. CISV fokuserer særligt på emnerne Forskellighed, Menneskerettigheder, Konfliktløsning og Bæredygtig udvikling.

Organisationen sender hvert år deltagere af sted på et af deres syv programmer. For at kunne blive sendt afsted, skal man være medlem af CISV og betale et gebyr for programmet:
Børneby, hvor to drenge og to piger på 11 år sammen med en voksen leder bor sammen med andre 10-12 andre landes delegationer. En børneby tager fire uger, og udover ledere og børn deltager også seks juniorledere (16-17 år) og staben, der planlægger og leder lejren.
Step up ligner i sin form Børneby, men er af tre ugers varighed og deltagerne er 14-15 år.
Interchange er et udvekslingsprogram, hvor en gruppe børn fra ét land udveksles med et andet. På en interchange bor deltageren og deres partner (af samme køn) privat i først den ene og efterfølgende den anden familie.
Seminar Camp, der varer tre uger og er for individuelle 18-årige, er et lejr-program, men her har deltagerne selv ansvaret for at planlægge, afholde og afvikle aktiviteterne.
Youth Meeting varer en til to uger, og er møntet specifikt til mellem 12- og 19-årige. Der findes der også 19+-programmer.
Mosaik er en et program, der fokuserer på sin lokale kontekst. Ofte er Mosaik 'kun' for lokale og forsøger at ændre miljøet eller løse lokale problemer.
International Peoples' Project, er et projekt for 19+, der sender mennesker til et lokalt projekt, eks. bæredygtighed, for at give en hjælpende hånd.

CISV Danmark 
Den danske gren af CISV International, CISV Danmark, er paraplyorganisation for de ti danske lokalforeninger af CISV. Organisationen har valg til alle tillidsposter i såvel lokalforeninger som i CISV Danmark, der foregår på årlige generalforsamlinger i foråret.

Gallery

Eksterne henvisninger 
 CISV International, hjemmeside
 CISV Danmark, hjemmeside 

Internationale organisationer
Etableret i 1951
Bæredygtighed
Konfliktløsning
Menneskerettigheder
Pocatello

Pocatello er en amerikansk by og admistrativt centrum i det amerikanske county Bannock County i staten Idaho. I 2000 havde byen et indbyggertal på .

Ekstern henvisning 
 Pocatellos hjemmeside (engelsk)

Byer i Idaho
Lidice

Lidice (tysk: Liditz) er en landsby nordvest for Prag. Byen er først nævnt i 1318, hvor hovederhvervet var minedrift.

Byen er mest kendt for den tragiske hændelse under anden verdenskrig, hvor de tyske besættelsesstyrker den 10. juni 1942, som hævn for attentatet på den berygtede top-nazist og SS-Obergruppenführer Reinhard Heydrich, jævnede byen med jorden og dræbte alle 192 mænd over 16 år. Kvinderne blev deporteret til tyske koncentrationslejre, hvoraf 60 døde. Byens 105 børn blev ført til et slot tæt ved, hvor 82 af dem blev gasset. Seks døde i småbørnshjem, mens 17 overlevede og kom hjem til Lidice efter krigen. Ni af de overlevende børn var blevet særligt skilt fra under tyskernes aktion, da de blev anset for at være af arisk afstamning, og var blevet adopteret af tyske familier.

Mindesmærker 

Kunstneren Marie Uchytilová blev så berørt, at hun brugte sit liv på at udforme de 82 døde børn som bronzeskulpturer. Desværre døde hun inden hun fik set sit livsværk. Hendes mand fuldførte hendes opgave, og i dag kigger skulpturer af 82 børn ud over lunden og ned på det sted, hvor den oprindelige Lidice lå.

Årsagen til iværksættelsen af denne udryddelse var gengældelse for det dødelige attentat på nazilederen Reinhard Heydrich. Det skyldtes et fejlagtigt tip om, at mænd fra byen Lidice stod bag attentatet.
Området, hvor byen lå, er i dag et mindesmærke.

Referencer 

2. verdenskrig
Tjekkiets historie
Byer i Tjekkiet
Gry Möger Poulsen

Gry Möger Poulsen (født oktober 1988) er tidligere landsformand for SF Ungdom og tidligere formand for Danske Gymnasieelevers Sammenslutning. Tidligere har Gry også været formand for DGS-Storkøbenhavn.

Gry er student fra Rysensteen Gymnasium, har en BA i International Erhvervsøkonomi og Politik fra Copenhagen Business School og har læst på Metropolitan University i London.

Som 23-årig vandt Gry Möger Poulsen DM i debat i 2012, hvor hun også fik tilnavnet 'en socialistisk damptromle', grundet sine politiske holdninger og overbevisende debatkundskaber.
På politiken.dk og på ekstrabladet.dk blogger hun om de store emner, finanskrisen har bragt med sig: økonomiske udfordringer, ungdomsarbejdsløshed, fremtidens arbejdsmarked, social og økonomisk retfærdighed, ungdommens fremtidsudsigter og magthavernes ansvar.

Hun er datter af administrerende direktør for PensionDanmark Torben Möger Pedersen og Janne Gry Poulsen og søster til Thor Möger Pedersen, Stine Bengtsson og Nina Möger Bengtsson. 

24. april 2013 meldte Gry Möger Poulsen sig ud af SF og ind hos Socialdemokraterne.

Referencer 

Elev- og studenterbevægelsen
Foreningsformænd fra Danmark
Alumni fra Copenhagen Business School
Sand Land

er en japansk manga skrevet af Akira Toriyama, udkommet i 2000. 

I år 2004 udkom Sandland i Danmark. Den blev oversat til dansk af John Lysman.

Handling 
Historien Sandland handler om djævelen Belzebub (djævel) og hans venners rejse mod at finde kongens hemmelige kilde med vand. Under vejs møder de både drager og andre farer, og det er op til Belzebub og hans venner at få fat i vandet.

Indhold 
 kapitel: Let's Go!
 kapitel: På røven!
 kapitel: Hårspray-tricket
 kapitel: Den flyvende vandtank
 kapitel: Dark-Power
 kapitel: Raos talisman
 kapitel: Panserslaget
 kapitel: General Shiba mod general Are
 kapitel: Sandstormen
 kapitel: Fantom-kilden
 kapitel: Kildens hemmelighed
 kapitel: Belzebub Superstar
 kapitel: Regnskabets time
 kapitel: Floden

Eksterne henvisninger 
 Carlsen.dk
ICC-profil

En ICC-profil eller ICC-farveprofil er en farvestyringsprofil, som bl.a. benyttes  til farvefotografering (analog og digital), billedbehandling, print af billeder, trykkerivirksomhed etc.

Eksempler på ICC-profilnavne:
Adobe RGB – profil egnet til udveksling med Adobe programmer
CMYK – "generisk" profil
ProPhoto RGB – profil udviklet af Kodak, større farveområde end RGB og sRGB
RGB – "generisk" profil
sRGB – mest almindelige "generiske" profil i digitalkameraer

Digital informationsteknologi
Farver
Fotografi
Theater an der Wien

Theater an der Wien er et historisk teater i Wiens 6. bydel, Mariahilf. 

Teateret blev opført i empirestil og åbnede 13. juni 1801. Det blev skabt af den tyske sanger, dramatiker, impresario m.m. Emanuel Schikaneder, også kendt som en af Mozarts librettoforfattere. 

Navnet kommer af beliggenheden ved floden Wien. 

I teatrets tidlige historie var det ikke mindst populært hos Ludwig van Beethoven, som i en periode boede i en af teatrets boliger, ligesom en række af hans symfonier blev havde premiere her, deriblandt 2. symfoni (5. april 1803), 3. symfoni (7. april 1805) samt 5. symfoni og 6. symfoni (som indgik i en fælles premiere 22. december 1808)

Eksterne henvisninger 

Officiel hjemmeside 
Teaterets hjemmeside
Om teateret (på Vienna Online) 

Teatre i Wien
Alala

Alala har flere betydninger:
Alala er en flod i Algeriet. Den har sit udløb i Middelhavet ved havnebyen Ténès og er udtørret om sommeren.
Alala (Græsk: Ἀλαλά) er også den kvindelige personifikation af kampråbet i græsk mytologi.

Vandløb i Afrika
SAS Institute

SAS Institute er et Amerikansk softwarefirma grundlagt i 1976 og er i dag et af verdens førende og mest anerkendte virksomheder indenfor analytisk software og kunstig intelligens (AI). 

Virksomhedens mission er at inspirere kunder over hele verden til at gøre en forskel ved at omdanne data til intelligens - på denne måde danner SAS rammerne for at drive en verden i fremskridt ved hjælp af data, nysgerrighed og innovation. SAS betragtes som værende pioner indenfor anaylsesoftware. I dag er firmaets produkter ikke længere kun inden for statistik.

SAS Institute er privatejet af CEO & founder Jim Goodnight, og har hovedsæde i Cary, North Carolina, USA, med knapt 12.000 ansatte globalt. Selskabet forventes børsnoteret i 2024.

Firmanavnet, SAS, var oprindeligt en forkortelse af Statistical Analysis System men bruges nu bare som firmanavn.

Historie 
Det første og vigtigste produkt fra SAS Institute var SAS software package, brugt til statistisk analyse og som kørte på IBM mainframe-computere. I takt med, at der kom flere typer computere på markedet, udvidede SAS sortimentet.

Software 
SAS systemet byder på en række løsninger til bl.a. business intelligence, customer relationship management, data mining, tekst mining, risk management og analytics. Selvom billigere løsninger findes på markedet, har de ikke den samme tyngde og evne til at behandle ekstremt store mængder data, samt integrere til andre systemer. Online dokumentation for SAS software kan findes på SAS' tekniske support site.

Eksterne links 
 SAS Institute i Danmark
 SAS' tekniske support site
 SAS business intelligence 
 SAS analytics 
 SAS customer relationship management 
 SAS risk management 
 SAS business analytics 

It-virksomheder fra USA